Bilag 4.1.3:

## Læserbrevsskabelon, regionalt læserbrev

## (Hovedstaden)

Skabelon til brug i regionsrådsvalget (Hovedstaden)

Afsender: [Indsæt navne og titler]

Overskrift:  Kære politikere – hjælp kræftpatienter med senfølger tilbage til hverdagen

Brødtekst:

Region [Indsæt navn på region] bør etablere en eller flere generelle senfølgeklinikker, som sikrer, at kræftpatienter med komplekse senfølger kan få udredt og vurderet deres senfølger og herefter få hjælp af høj kvalitet. Sådanne klinikker ser vi allerede i andre regioner, men vores region sakker bagud!

Mange tror desværre, at alt er godt igen, når en kræftpatient får at vide, at kræften er væk. Men sådan er virkeligheden langt fra. Kræftens Bekæmpelses store Barometerundersøgelse viser, at 70 procent af patienterne oplever en eller flere senfølger, som griber negativt ind i hverdagen og påvirker livskvaliteten. Det kan være invaliderende træthed, angst, problemer med at huske, inkontinens, afføringsproblemer, seksuelle problemer og smerter. Det er med andre ord forandrede borgere, som kæmper med at få en hverdag tilbage, som ligner den de havde, før de fik kræft.  

Desværre står patienterne i vores region alt for alene med senfølgerne og de spor, som kræften har sat. Man kan opleve at blive afsluttet på hospitalet og herefter efterladt med ansvaret for at forstå senfølgerne og opsøge viden, rådgivning og tilbud. Man står i en ulykkelig og frustrerende livssituation og skal samtidigt finde overskud til at håndtere problemerne. Men ikke nok med det. Der mangler også sammenhæng og samarbejde mellem de forskellige sektorer på senfølgeområdet. Det skaber forvirring for patienterne, som ofte oplever at blive kastebold mellem sygehus, almen praksis og kommune.

Det kan vi gøre meget bedre! Mennesker med senfølger skal ses og anerkendes – og sikres rettidig hjælp. For nogle patienter vil det være nok at få rådgivning, vejledning og støtte i, hvordan de selv kan håndtere senfølgerne - mens andre har brug for en mere specialiseret behandling af fagspecialister.

Så kære politikere. Husk de borgere, som har senfølger! Kræft sætter spor – for mange er der brug for hjælp til at komme godt tilbage til hverdagen igen.